google/wiki40b huggingface dataset:
Universitetet i Rennes 1

Universitetet i Rennes 1 (fransk: Université de Rennes 1) er et statlig universitet grunnlagt i 1970. Det har hovedsete i Rennes, hovedstaden i provinsen Bretagne i Frankrike.
Universitetet i Rennes 1 hadde i 2005 rundt 25 000 studenter.
Den norske fysikeren Alex Hansen er æresdoktor ved universitetet.
Antispila metallella

Utseende

En liten (vingespenn 7 – 9 mm), slank møll, vingene forholdsvis brede for kroppsstørrelsen. Gode kjennetegn er forvingenes varmt rødbrune fargetone og de to tydelig metallskimrende tverrbåndene. Antennene er perlekjede-formede og rundt halvparten så lange som forvingen. Hodet, kroppen og forvingene er varmt rødbrune med en kobberaktig glans. Forvingen har en smal, gullfarget tverrstripe ca. 1/4 ut i vingen. Ca 2/3 ut i vingen er det en trekantet, gullglinsende flekk ved bakkanten og en tilsvarende flekk rett overfor denne ved forkanten, disse når gjerne nesten sammen. Bakvingen er tilspisset med lange, gråbrune hårfrynser, tynt skjellkledt, brunlig med tydelig purpurglans. larven er gråhvit eller lyst grågrønn, med brun hodekapsel, lysbrun ryggplate på det første kroppsleddet og en mørkkantet plate på det bakerste kroppsleddet.

Levevis

Arten finnes i skog der det vokser villkornell (Cornus sanguinea). Hunnen legger egg på unge blader, ett egg på hvert blad. Larven minerer inne i bladet og lager en stor flekkmine. Et karakteristisk trekk er at larvens ekskrementer er spredt jevnt utover og ikke danner noe mønster som hos mange andre bladminerere. Når larven er fullvoksen, skjærer den ut et rundt bladstykke og lager en hylse av dette. Dette etterlater et omtrent 7 mm langt, ovalt hull i bladet. Larven firer seg ned på bakken der den forpupper seg inne i en glatt kokong om høsten. 
De voksne sommerfuglene flyr i mai – juni i solskinn, helst på ettermiddagen.

Utbredelse

Den er utbredt i Sør- og Mellom-Europa, og de sørligste delene av Nord-Europa. I Norden er den stort sett meget sjelden, blant annet fordi vertsplanten er ganske sjelden her. Unntaket er Öland og Gotland der den er forholdsvis vanlig. Fra Norge kjenner man bare ett funn, fra Oslo i 1848, og det er ikke sannsynlig at arten har bestander her i dag.
Callistola

Utseende

Middelsstore til nokså store (6- 18 millimeter), avlange, lyst rødbrunlige bladbiller med mørke tegninger. Antennene omtrent så lange som hode + pronotum med 11 ledd. Pronotum er avrundet firkantet, dekkvingene nokså lange og jevnbrede, med 8 rader av grove punkter og tre korte, opphøyde lengderibber. Beina er temmelig korte.

Levevis

Både larver og voksne lever på planter og eter fra dem. Noen av artene er regnet som skadedyr. Denne slekten lever på enfrøbladete planter, mest på palmer.

Utbredelse

Slekten er utbredt i Australia og på på øyene i det vestlige Stillehavet, fra Indonesia til Mikronesia.
Arctodium

Utseende

Små til middelsstore (4,5-12,5 millimeter), brede, tett hårete oldenborrer. Artene har påfallende "pels" og minner om bier. Antennene er ni-leddete. Bakbeina er forlengede og krumme.

Levevis

De voksne insektene er aktive flygere og finnes oftest på blomster der de eter pollen og nektar. Der er aktive om dagen i solskinn. De er ikke kjent som skadedyr, men kan være viktige pollinatorer. Larvene er ukjente men lever trolig i jorda som de fleste andre oldenborrer.

Utbredelse

Denne gruppen er endemisk for Chile, der de finnes i de sentrale og sørlige delene av landet.
Kim-Erik Pedersen

Karriere

Pedersens allsidighet har gitt ham mange samarbeidsmuligheter med ulike jazzband, på klubber, og som solist med Symphony Orchestra of Music ved Norges musikkhøgskole i Oslo, der han studerte musikk. Hans talent har også gitt ham muligheten til å spille med flere norske band rundt på Europeisk jazzscener.
Han leder sin egen Kim-Erik Pedersen Kvartett med Lars Andreas Aspesæter (piano), Lars Egil Reine Hammersbøen (stående bass) og Tore Sandbakken (trommer). Off Topic, fra 2007, en trio med Sebastian Haugen (bass) og Tore Sandbakken. Trioen Pedersen/Myhr/Baal med Adrian Myhr (kontrabass) og Jon Audun Baal (trommer).
Jan Vertonghen

Landslaget

Verthongen var i den belgiske troppen til Sommer-OL 2008, hvor laget ble slått ut av semifinalen. Seks år senere var han i troppen til VM i fotball 2014 i Brasil.
Han ble tatt ut i Belgias EM-tropp til EM i Frankrike 2016.
Han ble tatt ut i Belgias tropp til VM i fotball 2018 i Russland.
Ator, the Fighting Eagle

Handling

Handlingen er lagt til forhistorisk tid. Ator spør sin far om å få gifte seg med sin søster. Hans far godkjenner ønsket siden han er adoptert. Resten av filmen handler om hvordan han blir forvist og fordømt og hvordan han med rå muskelkraft må kjempe seg tilbake til tronen. Hans søster blir underveis kidnappet av "høyesteprest av edderkopp-riket" og Ator må gjennomgå flere utfordringer for å redde henne tilbake.

Om filmen

Ator, the fighting eagle er tydelig inspirert av Conan the Barbarian fra 1981.
Det ble produsert i alt fire filmer om Ator fra 1982 til 1990. Filmen har et klart B-preg og regnes blant gruppen av europeiske filmer som går under benevnelsen "European trash-cinema". Regissøren, D'Amato, er kjente for en rekke filmer der han blander grov vold og sex på en spekulativ. I Ator-filmene er sex-scenene imidlertid mindre fremtredende. Den am. skuespilleren Miles O'Keeffe spiller hovedrollen som Ator i alle filmene.
Filmene om Ator er også kjent for å inneholde en rekke anakronismer, noe som blant annet innbefatter tydelig bilspor, soldater med briller, soldater med joggesko osv. En av de mest minneverdige episodene er da Ator i film nummer 2 benytter en hangglider, som filmskaperne forsøker å fremstille som en primitiv variant. I samme scene får man også et glimt av en moderne storby i det fjerne. For bilder se The Monster Shack.
Alle filmene om Ator gikk direkte på video i Norge og flere andre land, dette på grunn av den lave kunstneriske kvaliteten. Filmene ble flere steder utsatt for klipping da filmsensuren hadde problemer med volden i filmene.
Stortelgfamilien

Taksonomi

Tidligere har slektene innenfor storburknefamilien (Woodsiaceae) blitt regnet under stortelgfamilien, og i alt har inntil 34 slekter blitt henført til stortelgene. Dett er derimot endret ved at denne familien har blitt oppdelt i den nyeste systematikken (Smith et al 2006).
Taggbregneslekten (Polystichum) har undergått mye taksonomisk og fylogenetisk forskning, og har en rekke intererte (tidligere) slekter, og nåværende underslekter (se liste under Eksterne lenker nederst).
Kropp–sinn-problemet

Kropp–sinn-problemet (også omtalt som sjel–legemet-problemet eller det psykofysiske problem) handler om å forklare forholdet mellom mentale og kroppslige tilstander, spesielt mellom bevissthet og hjerneaktivitet. Det har lenge vært sinnsfilosofiens sentrale mål å forklare hvordan en (påstått) ikke-materiell bevissthet kan påvirke en (påstått) materiell kropp og vice versa. En todeling i sjel og legeme har dessuten stor betydning i flere religioner. Fra 1900-tallet har også naturvitenskapelige (spesielt nevrovitenskapelige) resultater kunnet gi innspill til debatten, uten at det har blitt oppnådd enighet om hvordan kropp–sinn-problemet kan løses.
Julián Estiven Vélez

Landslaget

Julián Estiven Vélez spilte 15 landskamper for Colombias herrelandslag.
Xenofon

Hans liv

Xenofon var sønn av Gryllos, en attisk godseier, og var således født inn i det atenske aristokratiet. Som ung adelsmann ble han innrullert i kavaleriet. Han var en av elevene til filosofen Sokrates. Xenofon skrev verket Erindringer om Sokrates i perioden 390 – 370 f.Kr.
I 401 f.Kr. ble Xenofon med som leiesoldat i hæren til den persiske tronpretendenten prins Kyros den yngre for å hjelpe ham til å erobre makten i Perserriket fra kong Artaxerxes II, prinsens eldre bror. Kuppforsøket mislyktes, og Kyros falt i kamp med perserkongens armé i slaget ved Kunaxa, et sted ikke langt fra Babylon. Den greske leiesoldathærens feltherre ble deretter lokket i en felle og drept. 
Grekerne måtte da velge nye ledere som kunne føre hæren tilbake fra Mesopotamia til Hellas gjennom hele Lilleasia for å bevare friheten. Xenofon ble valgt som en av de ledende generalene i denne strabasiøse ekspedisjonen. Historien om felttoget og tilbaketoget – som ble kalt de tituseners tog – er levende beskrevet i boken Anabasis, som ble skrevet da Xenofon var landsforvist, en gang mellom 390 – 380 f. Kr. Disse skildringene er av mange regnet som Xenofons beste verk. Språklig sett er Anabasis regnet som et stilmessig rent eksempel på klassisk attisk gresk, og det har derfor ofte vært et av de første verker studenter har arbeidet med.
Etter hjemkomsten ble Xenofon landsforvist fra Aten, muligens pga. hans deltakelse i felttoget, eller fordi han kjempet på Spartas side mot Aten i slaget ved Koroneia i 394 f.Kr.. Som belønning tildelte spartanerne ham et gods i Skillus, ikke langt fra Olympia. 
På dette godset holdt han til i over 20 år fram til 371 f.Kr., da han måtte flykte til Korint pga. at området hvor godset lå ble erobret av Spartas fiender i krigshandlinger. I denne tjueårsperioden skrev Xenofon de fleste bøkene han er kjent for, herunder Anabasis, Hellensk historie og Kyros' oppdragelse.
En gang etter forsoningen mellom Sparta og Aten i 370 f.Kr. ble Xenofons landsforvisning opphevet, slik at han kunne flytte tilbake til Aten. Mye tyder på at han ble boende i Korint helt til han døde engang rundt 355 f.Kr.
Leydigcelle

Leydigceller er en type celler i testiklene, oppkalt etter Franz von Leydig, som oppdaget dem i 1850. Disse produserer testosteron, regulert av luteiniserende hormon.
Leydigcellene utvikles i mors liv, men er inaktive til puberteten.
Kornmøll

Utseende

En liten (vingespenn 9-15 millimeter), grå og hvit møll. Antennene er trådformede og omtrent to tredjedeler så lange som forvingene. Hodet er kledt med blekgule, hårlignende skjell, forkroppen er grå. Forvingen er spraglet i grått, svart og hvitt. Omtrent midt på forkanten er det en tydelig, svart skråflekk. Vingefrynsene på forvingen er vekselvis grå og hvite. Bakvingene er mørkt gråbrune. Larven er hvit med brunt hode. Nakkeplaten (bake hodet) er lysbrun.

Levevis

Denne arten levde, som de fleste Nemapogoninae, tidligere mest utendørs med larver på kjuker. Imidlertid har den også vist seg å kunne leve av lagrede kornvarer innendørs, og det er i slike situasjoner den blir funnet i Norden. Den er forholdsvis uvanlig her og er ikke regnet som en av de verste skadedyrene på lagret korn. Den kan også spise mange andre slags lagrede, tørre matvarer.

Utbredelse

Arten er i dag spredt med mennesker over det meste av Jorda. Den hører sannsynligvis opprinnelig hjemme i Europa. I Norge er den bare funnet noen få ganger innendørs.
Villblomst

Villblomst er et musikkalbum med Trond Nilsens Salong, utgitt i 2011. Dette er trioens debutalbum.
Tone Øvrebø Johannessen

Priser og utmerkelser

Johannessen mottok Danseinformasjonens ærespris i 2007, sammen med Norske Dansekunstnere - forbundet for dansere, koreografer og pedagoger
Landgangsfartøy-klassen Roputsja

Landgangsfartøy-klassen Roputsja eller på russisk Prosjekt 775 (Bol'shoy Desantnyy Korabl), er bygd for å kunne losse kjøretøy og gods direkte på strand (Roroskip) uten lastekraner eller andre fasiliteter. Skipsklassen har både baugport og akterport og kan ta 450 tonn last.
Med 630 m² dekksplass er det for eksempel plass til 12 x BTR-80, 3 x 2S9 Nona og 9 lastebiler - nok til en liten kompanistridsgruppe med marineinfanteri.
Rødfyllgata

Navnet

Vaterlandskvartalene opplevde gradvis forslumming på 1800- og 1900-tallet, og Rødfyllgata ble av enkelte spøkefugler assosiert med «fylla», alkoholmisbruket, som hadde en tendens til å sette sitt preg på området. Opphavet for navnet har nok antakelig heller sammenheng med Alunverket ved Ekebergskrenten der det ble produsert alun eller kaliumaluminiumsulfat. Brent alunskifer blir rød – og det antas at avgangen fra verket endte i nærheten av Rødfyllgata.
Laosepilysta

Utseende

En middelsstor, slank, matt brun trebukk med lyse lengdestriper. Antennene er mye lengre enn kroppen. Pronotum er tønneformet, uten tenner på sidene, litt smalere enn dekkvingene, med tre lyse lengdestriper. Dekkvingene er jevnbrede, hver dekkvinge med tre smale, lyse lengdestriper.

Utbredelse

Arten er bare kjent fra Laos.
Sawai Madhopur (distrikt)

Demografi

Ved folketellingen i 2011 var det 1 338 114 innbyggere i distriktet, mot 1 117 057 i 2001. Den urbane befolkningen utgjør 19,90 % av befolkningen.
Barn i alderen 0 til 6 år utgjorde 14,86 % i 2011 mot 18,51 % i 2001. Antallet jenter i den alderen per tusen gutter er 865 i 2011 mot 902 i 2001.
Olaus Fjørtoft

I andre media

I den norske skjønnlitteraturen er Fjørtoft skildret i Gunnar Heibergs skuespill Tante Ulrikke og i Arne Garborgs Bondestudentar. Som hyllest kalte Garborg sønnen sin Arne Olaus Fjørtoft Garborg.
Halden Virtual Reality Centre

Halden Virtual Reality Centre er et forskningssenter under IFE og Haldenprosjektet der avansert visualiseringsteknologi kombineres med kunnskap om menneskelige faktorer for å utvikle løsninger for energiindustrien. Utnytelse av virtual reality og andre menneskesentrerte teknologier er sentrale i forskningsarbeidet. Senteret ble opprettet i 1996.
Resultatene av senterets arbeid anvendes til å støtte brukersentrert design av kontrollrom, vedlikeholds- og dekommisjoneringsplanlegging for miljøer med strålingsrisiko, samt drifts- og vedlikeholdstrening til opplæring av feltoperatører.
Mariannenplatz

Mariannenplatz er en plass i Kreuzberg i Berlin. Det er en stor plass med parklignende karakter som ligger ved Waldemarstraße og Mariannenstraße. Nord for plassen ligger St.-Thomas-Kirche. Plassen er oppkalt etter den prøyssiske prinsessen Maria Anna Amalie («Marianne») av Hessen-Homburg.
Ved Mariannenplatz ligger også det tidligere sykehuset Bethanien, som idag brukes som kunsthus.
Étaples krigskirkegård

Étaples krigskirkegård (Étaples Military Cemetery) er en Commonwealth War Graves Commission kirkegård i Étaples i det nordlige Frankrike. Kirkegården huser 11500 graver fra både første- og andre verdenskrig.

Historie

Étaples var sentrum for mye alliert aktivitet under første verdenskrig på grunn av den korte avstanden til fronten og jernbaneforbindelsene til både de nordlige og den sørlige delene av vestfronten. De allierte hadde 16 sykehus, en rekonvalesensleir samt flere transittleire for britiske og samvelde-tropper i tillegg hadde den franske hæren en leir. Av de mer enn 11500 gravene ved kirkegården er over 10000 fra første verdenskrig.
Den omfattende militære infrastrukturen (Étaples kunne huse rundt 100 000 tropper) gjorde byen til et svært viktig mål for tyske bombefly og byen ble bombet omfattende. På grunn av rollen som transittleir og påkjenningen av bombeangrepene ble byen gitt Croix de Guerre i 1920.
Bare 119 graver ved kirkegården stammer fra andre verdenskrig. Dette er fordi de allierte militærsykehusene i Étaples var kun operative fra januar 1940 frem til den britiske tilbaketrekkingen fra kontinentet i juni 1940. Etter krigen ble en del graver flyttet til denne kirkegården fra mindre gravplasser i Frankrike.

Kirkegården

Kirkegården ble planlagt av Sir Edwin Lutyens og er den største CWGC kirkegården i Frankrike. Soldatene som er gravlagt her er fra Storbritannia, Canada, Australia, New Zealand, Sør-Afrika, India og Tyskland. CWGC har kun offentliggjort tallene på britiske samvelde og tyske gravlagte. Arkivene viser også til et mindre antall graver fra andre nasjonaliteter.
Totalt har kirkegården 10792 samveldegraver, hvor av 73 er uidentifiserte. Det er også 658 tyske graver.

Vandalisme

I mars 2003 utførte vandaler som protesterte mot den amerikansk-ledede invasjonen av Irak. De vandaliserte gravene ved å male anti-britiske og anti-amerikanske slagord på deler av kirkegården. Denne aksjonen ble fordømt i Storbritannia, USA, Australia og i Frankrike. Den franske nasjonalforsamlingen fordømte aksjonen og president Jacques Chirac skrev til Dronningen og uttrykte dyp beklagelse.
Sandbakk

Sandbakk, eller Sandbakken, er en fraflyttet bygd på vestsiden av Vinkfjorden i Steigen kommune] i Nordland som ble kjøpt av Edvard Isaksen av Zahl fra Kjerringøy og senere gått i arv og fordelt til barn og barnebarn og oldebarn av Edvard.
Sandbakk het tidligere Lappvassvika eller Storsandbakken, og før fraflyttingen var der butikk og postkontor (med postadresse 8073 Sandbakk). Butikken som i senere tid var i bruk, lå i Heldal, like nordvest for Sandbakk. Sør for bygda ligger Lappvatnet, som har gitt navn til Lappvassvika. Det ligger flere små dagturhytter i området. Videre ligger Kvitvatnet som får vann fra Helldalisen lengre opp på fjellet. Her er populære turområder.
Norges krigsseilerforbund (1970–2000)

Norges krigsseilerforbund var en norsk forening som ivaretok interessene til norske krigsseilere fra i andre verdenskrig. Forbundet ble stiftet i 1970. En organisasjon med samme navn eksisterte fra 1951 til omkring 1954.
Norges krigsseilerforbund ble etablert på bakgrunn av Nortraship-saken og spørsmålene om erstatning til og dekorering av krigsseilere.
Foreningen ga krigsseilere bistand med å søke krigspensjon og arbeidet for å få utvidet grunnlaget for slik pensjon på grunnlag av psykiske senskader. Det ble etablert lokaler i Norge og utlandet der krigsseilere kunne samles. Bladet Krigsseileren ble utgitt av Norges krigsseilerforbund.
Thore Horve var forbundets leder fra starten i 1970 til 1973.
Forbundet ble nedlagt i 2000.
Harald Devold

Oslo Groove Company

Devold tok sin musikalske utdannelse ved Norges musikkhøgskole. Som musiker er han kjent for sin allsidighet og var fra 1980-tallet en av Norges hyppigst benyttede frilansmusikere. Han var pådriver for storbandet Oslo Groove Company som fikk Spellemannprisen i 1990.

Musikk-politisk aktiv og musikkprodusent

Devold bosatte seg i Vadsø i 1995 og arbeidet siden da som leder for Scene Finnmark, som blant annet disponerer landsdelsmusikergruppene LINK og Ensemble Noor. Han var produsent i Scene Finnmark. Her har han vært med på å igangsette en rekke produksjoner, som har turnert over hele Barentsregionen samt vært sentral i å knytte kontakter mellom norske og russiske musikere. Blant disse produksjonene finner vi artister som Angélique Kidjo, Morten Abel, Frode Alnæs, Hallgeir Pedersen, Kai Somby, Sondre Lerche, Mari Boine, Petter Carlsen, Marte Heggelund, Ivar Thomassen, Marit Hætta Øverli, Inga Juuso, Anne Grete Preus, Hector Bingert og Knut Kristansen. Som musiker har han også samarbeidet med ulike samiske artister, som saksofonist i Siellu Dalkas som ga ut plate i 2006. Devold ble i 2005 valgt som styreleder i Norsk Jazzforum (NJF).
Gabriel Kielland (kommandør)

Militær karriere

Førte en lang rekke orlogsfartøyer, fra torpedobåten «Oter» 1893 til panserskipene «Norge» og «Eidsvold» 1906-07, P/S «Eidsvold» 1908, og kanonbåten «Frithjof» som kadettskip 1909.
Sjef for sjømilitære korps fra 1910. Overadjutant hos kongen 1919-1922. Midlertidig sjef for admiralstaben 1925-1926. Søkte avskjed fra marinen 1926, før oppnådd aldersgrense.

Sivil karriere

Medlem av Hortens bystyre 1910 - 1913 og 1916 - 1919.
Han var i lang tid formann i styret for Barneasylet i Horten, og for Sjømenns Leseværelse, drevet av Sjømenns Kristelige Forening. I 1919 utarbeidet han planer for skoleskipsutdannelse av sjømenn, på oppdrag fra Norges Rederforbund. Fra 1923 førte han skoleskipet «Statsraad Lehmkuhl». Som erkjentlighet for sin innsats for opplæring av sjømenn, fikk han fra 1934 fri reise med skip, tilhørende norske redere, og benyttet seg av dette i stor utstrekning. På en slik reise døde han i Sevilla, Spania, og ble begravet der.

Utmerkelser

Ridder av St. Olavs Orden, Kongens fortjenstmedalje av første grad, Haakon VIIs jubileumsmedalje, Britiske Georg Vs kroningsmedalje, Offiser i den franske Æreslegionen, Nederlandske Oranje-Nassau-ordenen, ridder av svenske Vasaordenen. Riksarkivet oppbevarer hans privatarkiv.
Orbetello

Orbetello er en kommune i provinsen Grosseto i Toscana i Italia. Den ligger om lag 35 km sør for Grosseto, i en lagune med samme navn.

Historie

Orbetello var en etruskisk bebyggelse, som i 3. århundre f. Kr.  kom inn under romerne som hadde grunnlagt kolonien Cosa (nær dagens Ansedonia).
I middelalderen kom den inn under Aldobrandeschi-familien som hadde  den  frem til 1300-tallet, da den ble en del av byen Orvieto. Etter flere kamper mellom Orsini av Pitigliano og Orvieto ble Orbetello de neste hundreårene en del Republikken Siena. På midten av 1500-tallet kom den inn under den spanske vasallstaten Presides og ble hovedstaden her. Senere kom den inn under storhertugdømmet Toscana frem til midten av 1800-tallet da Italia ble samlet. 
I 1927-1933 startet Italo Balbo sin flyturer fra lagunen i Orbetello.
Svømming under VM i svømmesport 2015 – 100 meter ryggsvømming menn

Semifinaler

Semifinaler ble avholdt den 3. august kl. 17.48.
Takua Thung (kommune)

Geografi og dyreliv

Kommunen utgjøres av den brede lavsletten langs Andamanhavet i vest og Phang Nga-bukta i sør og øst, med en rekke kalksteinsøyer i bukta. Den mest kjente er den nåleformede James Bond Island (Ko James Bond), kjent fra filmen Mannen med den gyldne pistol fra 1974. Andre øyer er blant annet Ko Raya Ring, Ko Yai, Ko Phrao og Ko Phanak.
I øst renner en rekke mindre elevr ut i Phang Nga-bukta og skaper mangrove- og delta-biotoper med innslag av skilpadder og rikt fiskeliv i havet.
I nord når de skogkledde åsene opp i 601 meter, og en 300-500 meter høy åsrygg går langs hele vestgrensen mot nabokommunen Thai Mueang.
Engøy

Engøy er ei øy i bydelen Hundvåg i Stavanger kommune. Øya er på ca. 171 dekar og landtilknyttet i syd til Stavanger via Engøybrua og Stavanger bybru. I nord er øya knyttet til Buøy via Pyntesundbrua. Engøy ble overført fra Hetland til Stavanger kommune i 1878. Hermetikkfabrikker, sildesalting og trelastlager var etablert på øya, men er nå avviklet.
Øya har et innbyggerantall på rundt 400. Engøyholmen Kystkultursenter holder til på Engøyholmen nær Engøy
Solstein

Bakgrunn

Solsteinen er sagnomsust og arkeologer tvilte lenge på at den fantes. Teorien om solsteinens eksistens ble først fremsatt av Thorkild Ramskou i boka Solstenen fra 1967, men hans teori ble skarpt tilbakevist av andre forskere fordi de mente det ville vært både upraktisk og umulig å bruke krystallstein til navigasjon. Nyere forskning viser imidlertid at teorien hans kan stemme. 
Solsteinen ble trolig laget av kalsitt eller cordieritt skåret til en terning, mineraler som oppfører seg som et polariseringsfilter. Ved å se gjennom dette, kunne navigatøren i praksis få filtrert bort nok av de høyfrekvente delene av lyset. Siden lavfrekvent lys (rød/gul) brytes vesentlig mindre, kunne solen ses gjennom skydekket. Ved å fange opp solstrålene selv i overskyet vær, kunne de norrøne sjøfarende måle solhøyden og dermed holde stø vestlig eller østlig kurs langs den samme nordlige breddegraden. Dette kan ha bidratt til å muliggjøre de åpenbart rette toktene som ble foretatt mellom Norge og Island i middelalderen.
En stein funnet i 2013 i elven Themsen i vraket av et krigsskip fra 1600-tallet kan være et bevis på at kvartsittkrystaller kan ha vært brukt som hjelpemiddel til navigasjon senere i middelalderen.
I Can't Go On

Eurovision Song Contest

I Eurovision Song Contest 2017 i Kiev i Ukraina, var låten den første på scenen i semifinale 1 tirsdag 9. mai 2017. Der endte sangen på en tredjeplass med 227 poeng og kvalifiserte seg til finalen lørdag 13. mai. Til slutt endte sangen på en femteplass med 344 poeng.
Moss Boligbyggelag

Moss Boligbyggelag (MBBL) var et boligbyggelag som ble stiftet 14. mars 1946 og opererte i hovedsak Moss i Østfold samt nabokommunene. Ble i 2010 fusjonert med Rygge Boligbyggelag (RBBL) og dannet Vansjø Boligbyggelag.
Moss Boligbyggelag var en del av Norske Boligbyggelags Landsforbund (NBBL) og hadde før sammenslåingen med RBBL vel 11 200 medlemmer og forvaltet vel 4 700 boliger i 98 borettslag, sameie og andre selskap.